Diari Oficial de la Generalitat Valenciana


Sumari del DOGV 6694, del 18-01-2012 (2012/226)

Aprovació del projecte d'urbanització per al desenvolupament i execució de les obres del sector Molí d'Animeta.
---------------------------------------------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/226


Data del document
:   20-12-2011

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * pla d'urbanisme
    * administració local

Aprovació del projecte d'urbanització per al desenvolupament i execució de les obres del sector Molí d'Animeta. [2012/226]  
En relació amb l'expedient que instrueix aquest Ajuntament per a tramitar i aprovar la proposta de projecte d'urbanització per al desenvolupament del Programa d'Actuació Integrada del Sector Molí d'Animeta, l'Alcaldia Presidència, en data 16 de desembre de 2011, amb el número 2798, ha dictat la resolució següent:  
  
Primer  
Aprovar el projecte d'urbanització per al desplegament i execució de les obres del sector Molí d'Animeta que ha presentat la mercantil Actividades Industriales Quart, SL, en la condició d'agent urbanitzador, que ha de ser rectificat per a complir els condicionants establits en la proposta de resolució i en els informes tècnics i jurídics que han emés els serveis municipals. L'esmena completa i definitiva s'ha de propiciar mitjançant el corresponent projecte corregit que l'urbanitzador ha de presentar en el termini màxim d'un mes, projecte que ha de ser objecte d'un nou informe pels serveis municipals, del qual es donarà compte a l'Alcaldia, i quedarà constància en l'expedient de la completa esmena de les deficiències i compliment dels requeriments mitjançant l'oportuna certificació d'aquell, sense la necessitat d'una nova resolució que declare aquesta circumstància.  
  
Segon  
Donar per efectuades les al·legacions que ha presentat Dolores Aguas Sanmartín i Francisco Almenar Cubells, en representació de la comunitat de regants de la séquia de Benàger i Faitanar, a fi que es tinguen en compte en el procediment de reparcel·lació, en els termes expressats en el cos del present escrit, declarar valorada l'al·legació de Joaquín Fenoll Forriols, en representació de la mercantil Exinave Levante, SL, ja que el projecte recull la solució a la qüestió que reclama l'al·legant pel que fa a la connexió amb l'estació del metro, i desestimar expressament les al·legacions que presenta José Vicente Gimeno Anguelú, en representació de Colebega, SA (representació que ha d'acreditar en el termini de 10 dies), d'acord amb els continguts dels informes tècnics i jurídic emesos a l'efecte.  
  
Tercer  
Requerir Actividades Industriales Quart, SA, perquè constituïsca la garantia definitiva, en la forma i quantia que estableixen les bases reguladores del programa, en la proposició juridicoeconòmica i en l'acord d'aprovació d'aquell, advertint-li que, abans del termini d'un mes a partir de la validació del projecte d'urbanització definitiu, ha de quedar formalitzat el contracte per al desplegament i execució del programa d'actuació integrada.   
Una vegada subscrit aquest contracte, l'agent urbanitzador ha d'efectuar la notificació a què es refereix l'article 166 de la Llei 16/2005, de 30 de desembre, Urbanística Valenciana. Així mateix, abans de signar el contracte, l'urbanitzador depositarà a l'Ajuntament l'import dels honoraris corresponents a la contractació de l'equip tècnic que tindrà les funcions de supervisar l'execució de les obres. L'import es calcularà considerant-lo igual a la suma dels corresponents a la direcció de les obres per part d'un arquitecte tècnic i un enginyer tècnic industrial, calculat de conformitat amb els barems col·legials vigents, i informat pels serveis tècnics municipals.  
  
Quart  
Ordenar la publicació del corresponent anunci en el Butlletí Oficial de la Província de València i en el Diari Oficial de la Comunitat Valenciana.  
  
Cinqué  
Notificar aquesta resolució als interessats en l'expedient, amb expressió dels recursos procedents i altres prevencions legals i, simultàniament, comunicar-la a la Conselleria de Turisme, Cultura i Esport.   
  
Cosa que es fa pública a fi de complir l'apartat quart de la part dispositiva d'aquesta resolució. Igualment, de conformitat amb el que estableix l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, aquest anunci valdrà com a notificació als titulars de béns i drets no identificats, als de domicili desconegut o parador ignorat, així com als qui havent-ne intentat la notificació corresponent no s'haja pogut dur a terme.  
  
  
Quart de Poblet, 20 de desembre de 2011.- El secretari general: José Llavata Gascón.